section_heading: Brak s Jakovom IV.
paragraph_text: Dana 24. siječnja 1502. Škotska i Engleska su sklopile prvi mir u 170 godina putem Margaretina braka sa škotskim kraljem, Jakovom IV. Nakon smrti njezine majke, Elizabete od Yorka, Margareta se 1503. godine uputila u Škotsku. U njezinoj je pratnji bila i gospa Catherine Gordon, udovica Perkina Warbecka, nekadašnjeg pretendenta na englesko prijestolje. Margaretin otac, Henrik VII., dao ga je pogubiti jer mu je ugrožavao savez sa Španjolskom i time dogovore oko braka između Artura i Katarine Aragonske. Naime, u Europi su još postojale sumnje oko "zakonitosti" nove vladarske dinastije Tudor.